Rooi Drake blaas vuur op ranglysWallis is ’n krag waarmee daar rekening gehou moet word. Foto: Facebook. ŉ Mens moet jouself waarskynlik nie té veel aan ’n ranglys steur nie, maar daar is ’n nuwe span bó aan wêreldrugby se punteleer! Wallis is vir die eerste keer – sedert die ranglys in 2003 bekend gestel is – die voorste span in die internasionale arena, terwyl Suid-Afrika tans in die vierde plek is. Die Rooi Drake het die All Blacks onttroon – dít nadat die Kiwi’s vir ’n verstommende 509 agteenvolgende weke die no. 1-span op die punteleer was. Ten spyte van die Nieu-Seelanders se klinkende oorwinning teen Australië op Edenpark die afgelope naweek het hulle steeds hul plek bo-aan die punteleer aan Wallis afgestaan. Alun Wyn Jones-hulle se opmars na die amperse kruin van wêreldrugby, want sukses op ’n punteleer beteken hoegenaamd nie die Wêreldbeker-trofee staan klaar in die vertoonkas by die huis nie, is dié naweek te danke aan hul sege teen Engeland ’n hupstoot gegee.